ગામને દત્તક લેનારા એનજીઓનું કહેવું છે કે, પછાત મેવાત ક્ષેત્રના મરોરા ગામના લોકોનું આ પગલું ભારત અને અમેરિકા વચ્ચેના સંબંધોને મજબૂત કરશે. એનજીએની ઉપાધ્યક્ષ મોનિકા જૈનના જણાવ્યા મુજબ, ગામની વિદ્યાર્થિનીઓએ આ રાખડીઓને ઘણા દિવસોની મહેનતથી તૈયાર કરી છે. ગામમાં રહેતી 15 વર્ષીય રેખા રાની કહે છે કે, તેણે ત્રણ દિવસમાં ટ્રમ્પ ભાઈ માટે 150 રાખડીઓ બનાવી છે. તેમણે પત્ર પણ લખ્યો છે, જેમાં કહેવામાં આવ્યું છે કે, તેમના ગામની યુવતીઓ ઇચ્છે છે કે ટ્રમ્પ વડાપ્રધાન મોદી સાથે તેમના ગામની મુલાકાતે આવે. ઉલ્લેખનીય છે કે, મરોરા ગામને અમેરિકન પ્રમુખ ટ્રમ્પના નામ પર સુલભ ઇન્ટરનેશનલના ફાઉન્ડર ડોક્ટર બિન્દેશ્વર પાઠકે દત્તક લીધું છે. આ સાથે ગામના વિકાસ માટે ઘણાં પગલાં લીધાં છે.